b"\n_START_ARTICLE_\nEnclavament ling\xc3\xbc\xc3\xadstic\n_START_PARAGRAPH_\nUn enclavament ling\xc3\xbc\xc3\xadstic o illa ling\xc3\xbc\xc3\xadstica \xc3\xa9s un territori petit on, de manera a\xc3\xafllada, es parla una llengua diferent de la que l'envolta. _NEWLINE_Existeixen tamb\xc3\xa9 d'altres illes, o illetes, ling\xc3\xbc\xc3\xadstiques en molts estats a conseq\xc3\xbc\xc3\xa8ncia dels canvis geopol\xc3\xadtics, persecucions religioses o repoblaments que hi van oc\xc3\xb3rrer segles enrere.\n_START_SECTION_\nIlles ling\xc3\xbc\xc3\xadstiques a Europa\n_START_PARAGRAPH_\nA It\xc3\xa0lia existeix una illa occitana a Cal\xc3\xa0bria (Guardia Piemontese) i enclavaments genovesos, francoproven\xc3\xa7als o fins i tot grecs i albanesos a la part meridional de la pen\xc3\xadnsula It\xc3\xa0lica. _NEWLINE_A Portugal existeix una illa ling\xc3\xbc\xc3\xadstica lleonesa a Miranda do Douro. Tamb\xc3\xa9 existeixen minoritats importants d'hongaresos a Romania i a altres pa\xc3\xafsos ve\xc3\xafns. _NEWLINE_Pel que fa al catal\xc3\xa0, hi ha dos casos: l'un \xc3\xa9s la ciutat de l'Alguer on es parla el catal\xc3\xa0 en un territori en qu\xc3\xa8 a tot el voltant es parla sard; l'altre \xc3\xa9s la comarca del Vinalop\xc3\xb3 Mitj\xc3\xa0 (Pa\xc3\xads Valenci\xc3\xa0), que \xc3\xa9s de parla catalana i existeixen illes ling\xc3\xbc\xc3\xadstiques a les poblacions de Villena, Asp i Montfort del Cid."